ตราประจำจังหวัดของไทย
ตราประจำจังหวัด > ภาคกลาง

| เขตการปกครอง/จังหวัด | ภาพตรา | ระยะเวลาการใช้ | คำอธิบาย | ตราอื่น | หมายเหตุ |
| --- | --- | --- | --- | --- | --- |
| กรุงเทพมหานคร |  | พ.ศ. 2516 - ปัจจุบัน | รูปพระอินทร์ทรงช้างเอราวัณ พระหัตถ์ซ้ายทรงขอช้าง พระหัตถ์ขวาทรงวชิราวุธ ซึ่งเป็นอาวุธประจำกายของพระอินทร์ ตรานี้กรมศิลปากรออกแบบโดยอาศัยภาพเขียนฝีพระหัตถ์ของสมเด็จกรมพระยานริศรานุวัดติวงศ์เป็นต้นแบบ เริ่มใช้ในปี พ.ศ. 2516 ตามประกาศสำนักนายกรัฐมนตรี ตามพระราชบัญญัติเครื่องหมายราชการ พ.ศ. 2482 ฉบับที่ 60 ลงวันที่ 31 พฤษภาคม พ.ศ. 2516 (สมัยเมื่อยังเป็นจังหวัดพระนครนั้นใช้ตราพระที่นั่งจักรีมหาปราสาทเป็นตราประจำจังหวัด) |  | ตรานี้เคยใช้เป็นตราเทศบาลนครหลวงกรุงเทพธนบุรี โดยข้อความที่อยู่เหนือรูปพระอินทร์ทรงช้างนั้นเป็นคำว่า "เทศบาลนครหลวง" |
| จังหวัดกำแพงเพชร |  | พ.ศ. 2483 - ปัจจุบัน | รูปกำแพงเมืองมีใบเสมาประดับเพชร |  |  |
| จังหวัดชัยนาท |  | พ.ศ. 2483 - ปัจจุบัน | รูปธรรมจักรหน้าภูเขา ซึ่งหมายเอาได้ทั้งเขาสรรพยาและเขาธรรมามูล |  | แบบที่จังหวัดใช้ในปัจจุบัน เพิ่มตราครุฑไว้ที่ส่วนล่างของตราด้วย |
| จังหวัดนครนายก |  | พ.ศ. 2547 - ปัจจุบัน | รูปช้างชูรวงข้าว |  | ตราประจำจังหวัดนครนายกแบบเดิม เป็นรูปช้างชูรวงข้าว เบื้องหลังเป็นลอมฟาง วันที่ประกาศใช้ดวงตราแบบปัจจุบันอ้างอิงตามราชกิจจานุเบกษา |
| จังหวัดนครปฐม |  | พ.ศ. 2483 - ปัจจุบัน | รูปพระปฐมเจดีย์ ประดับด้วยเครื่องหมายเลข 4 ไทยในพระมหาพิชัยมงกุฎ |  | ตรานี้เป็นตราเดิมในธงประจำกองลูกเสือมณฑลนครชัยศรี |
| จังหวัดนครสวรรค์ |  | พ.ศ. 2483 - ปัจจุบัน | รูปวิมาน 3 ยอด |  | ตรานี้ดัดแปลงจากตราในธงประจำกองลูกเสือ มณฑลนครสวรรค์ |
| จังหวัดนนทบุรี |  | พ.ศ. 2483 - ปัจจุบัน | รูปหม้อน้ำดินเผาลายวิจิตร หมายถึง ชาวจังหวัดนนทบุรีมีอาชีพทำเครื่องปั้นดินเผาซึ่งมีชื่อเสียงมาช้านาน |  |  |
| จังหวัดปทุมธานี |  | พ.ศ. 2483 - ปัจจุบัน | รูปบัวหลวงและช่อรวงข้าวชูช่อเหนือน้ำ |  | ตราที่จังหวัดใช้ในปัจจุบันเขียนขึ้นใหม่ โดยเพิ่มแถบชื่อจังหวัดไว้ที่ส่วนล่างของตรา |
| จังหวัดพระนครศรีอยุธยา |  | พ.ศ. 2483 - ปัจจุบัน | รูปสังข์ทักษิณาวัตร ประดิษฐานบนพานแว่นฟ้าในปราสาทใต้ต้นหมัน |  | ตรานี้เป็นตราเดิมในธงประจำกองลูกเสือมณฑลอยุธยา |
| จังหวัดพิจิตร |  | พ.ศ. 2483 - ปัจจุบัน | รูปต้นโพธิ์ริมสระหลวง |  |  |
| จังหวัดพิษณุโลก |   | พ.ศ. 2514 - ปัจจุบัน | รูปพระพุทธชินราช พระคู่บ้านคู่เมืองพิษณุโลก |  | เดิมกรมศิลปากรออกแบบให้ใช้ตราพระเจดีย์จุฬามณีอยู่เหนือลูกโลก 3 ลูก โดยหมายเอานามเมืองพิษณุโลกเป็นหลักในการผูกตรา |
| จังหวัดเพชรบูรณ์ |  | พ.ศ. 2483 - ปัจจุบัน | รูปเพชรกับภูเขาและไร่ยาสูบ |  |  |
| จังหวัดลพบุรี |  | พ.ศ. 2483 - ปัจจุบัน | รูปพระนารายณ์สี่กร ประทับยืนหน้าพระปรางค์สามยอด |  |  |
| จังหวัดสมุทรปราการ |  | พ.ศ. 2483 - ปัจจุบัน | รูปพระสมุทรเจดีย์ |  |  |
| จังหวัดสมุทรสงคราม |  | พ.ศ. 2483 - ปัจจุบัน | รูปกลองลอยน้ำ |  |  |
| จังหวัดสมุทรสาคร |  | พ.ศ. 2483 - ปัจจุบัน | รูปสำเภาจีนในแม่น้ำท่าจีน |  |  |
| จังหวัดสระบุรี |  | พ.ศ. 2483 - ปัจจุบัน | รูปมณฑปพระพุทธบาทสระบุรี |  | ตรานี้เขียนขึ้นจากภาพถ่ายจริงของมณฑปพระพุทธบาทสระบุรี ภายหลังมีการปรับปรุงรายละเอียดดวงตราเพิ่มเติมตามภูมิทัศน์จริงที่เปลี่ยนแปลงไป และประกาศบังคับใช้ในราชกิจจานุเบกษาเป็นหลักฐานในปี พ.ศ. 2564 |
| จังหวัดสิงห์บุรี |  | พ.ศ. 2547 - ปัจจุบัน | รูปอนุสาวรีย์วีรชนค่ายบางระจันในวงกลม ขอบวงกลมเป็นแถบสีธงชาติ |  |  |
| จังหวัดสิงห์บุรี |  | พ.ศ. 2547 - ปัจจุบัน | รูปอนุสาวรีย์วีรชนค่ายบางระจันในวงกลม ขอบวงกลมเป็นแถบสีธงชาติ |  | เดิมทางจังหวัดใช้ตรารูปค่ายบางระจัน |
| จังหวัดสุโขทัย |  | พ.ศ. 2483 - ปัจจุบัน | รูปพ่อขุนรามคำแหงมหาราชประทับบนพระแท่นมนังคศิลาอาสน์ |   |  |
| จังหวัดสุพรรณบุรี |  | พ.ศ. 2483 - ปัจจุบัน | รูปการทำยุทธหัตถีระหว่างสมเด็จพระนเรศวรมหาราชกับพระมหาอุปราชมังกะยอชวาที่ตำบลหนองสาหร่าย เมื่อ พ.ศ. 2135 |  |  |
| จังหวัดอ่างทอง |  | พ.ศ. 2483 - ปัจจุบัน | รูปรวงข้าวในอ่างน้ำสีทอง |  |  |
| จังหวัดอุทัยธานี |  | พ.ศ. 2520 - ปัจจุบัน | รูปศาลสมเด็จพระปฐมบรมมหาชนก เบื้องหลังคือเขาสะแกกรัง |  | เดิมจังหวัดใช้ตราเขาปฐวีและพระอาทิตย์อุทัย |